**Dorogi Többcélú Kistérségi Társulás**

2510 Dorog, Bécsi u. 79-81. Tel./Fax: 33/431-299

E-mail: kisterseg@dorog.hu

**E l ő t e r j e s z t é s**

a Dorogi Többcélú Kistérségi Társulás Társulási Tanácsának

2024. október 17-ei alakuló ülésére

**Tárgy:** A Dorogi Többcélú Kistérségi Társulás Szervezeti és Működési Szabályzat felülvizsgálata

**Tisztelt Társulási Tanács!**

A Dorogi Többcélú Kistérségi Társulás Társulási Tanácsa működésének részletes szabályait a szervezeti és működési szabályzata határozza meg. A 2024. júniusi önkormányzati választásokat követően, a jogszabályi előírások miatt szükségessé vált az SZMSZ felülvizsgálata.

Kérem a Tisztelt Társulási Tanácsot, hogy a mellékletben szereplő Szervezeti és Működési Szabályzatot megtárgyalni és elfogadni szíveskedjen.

**Határozati javaslat:**

A Dorogi Többcélú Kistérségi Társulás Társulási Tanácsa a Szervezeti és Működési Szabályzatot elfogadja.

**Határidő:** azonnal

**Felelős:** Dr. Tittmann János elnök

Dorog, 2024. október 8.

Dr. Tittmann János sk.

elnök

**DOROGI TÖBBCÉLÚ KISTÉRSÉGI TÁRSULÁS**

**SZERVEZETI ÉS MŰKÖDÉSI SZABÁLYZATA**

 A Dorogi Többcélú Kistérségi Társulás Társulási Tanácsa a Magyarország helyi önkormányzatairól szóló 2011. évi CLXXXIX törvény (továbbiakban: Mötv.) alapján szervezetére és működésére vonatkozó szabályokat (továbbiakban: SZMSZ) az alábbiak szerint állapítja meg:

**I.**

# ÁLTALÁNOS RENDELKEZÉSEK

1.    A Társulás neve: Dorogi Többcélú Kistérségi Társulás (továbbiakban: Társulás).

2.    A Társulás székhelye: 2510 Dorog, Bécsi út 79-81.

A Társulás tagjai és azok székhelye: az SZMSZ 1. számú melléklete tartalmazza.

A Társulás tagnyilvántartását az SZMSZ 2. számú melléklete tartalmazza.

3.    A Társulás működési területe: az 1. számú mellékletben szereplő települési önkormányzatok közigazgatási területe.

4.    A Társulás bélyegzője: kör alakú, középen a Magyar Köztársaság címere, a kör szélén a „Dorogi Többcélú Kistérségi Társulás DOROG” körbefutó felirattal.

5.    A Társulás önálló jogi személyként működik.

6.    A Társulás képviseletét a Társulás elnöke, akadályoztatása esetén teljes jogkörrel az alelnök, mindkettőjük akadályoztatása esetén a Tanács által megbízott Polgármester látja el.

**II.**

**A TÁRSULÁS CÉLJA ÉS FELADATA**

1.    A Társulásban résztvevő önkormányzatok képviselő-testületei a közös céloknak megfelelő hatékony és eredményes tevékenység érdekében jelen megállapodásban rögzített eljárásban és módon szervezik és oldják meg, hangolják össze a települési önkormányzatok alábbi feladatait, (hatásköreit):

-     szociális feladatok (szociális étkeztetés, házi segítségnyújtás, idősek nappali ellátása, demens betegek nappali ellátása)

 2.   A Társulás a II.1 pontban meghatározott feladatellátása során

  1. szakmai és komplex program előkészítő,

2.   javaslattevő,

3.   döntést hozó,

4. szervező,

5. a döntések végrehajtását ellenőrző

 3.   A Társulás részletes feladatait a Társulási megállapodás tartalmazza.

**III.**

**A TÁRSULÁS SZERVEI**

 1.   A Társulás szervei:

-     Társulási Tanács

-     a Társulási Tanács munkaszervezete: Dorogi Polgármesteri Hivatal 2510 Dorog, Bécsi út 79-81. (továbbiakban: munkaszervezet)

**IV.**

**A TÁRSULÁSI SZERVEK MŰKÖDÉSE**

**A Társulási Tanács ülései**

 1.     A Társulási Tanács a Társulás, döntéshozó szerve. Tagjainak száma 15 fő.

 2.     A Társulás feladatai és hatáskörei a Tanácsot illetik meg. A Tanács feladatai és hatáskörei törvény eltérő rendelkezése hiányában a társulás egyéb szerveire nem ruházhatók át.

 3.     A Tanács tagjai a társult települési önkormányzatok mindenkori hivatalban lévő polgármesterei, akit akadályoztatása esetén a képviselő-testületek által felhatalmazott képviselő helyettesítheti. A helyettesítéssel, képviseleti joggal felhatalmazott képviselő felhatalmazó irat bemutatását, átadását követően járhat el.

4.     A Társulási Tanács ülését a Társulási Tanács elnöke, akadályoztatása esetén alelnöke hívja össze és vezeti le.

5.     A Társulási Tanács ülésére minden tagot meg kell hívni. A Társulási Tanács ülésén tanácskozási joggal a tag önkormányzatok jegyzői részt vehetnek, és a feladat ellátásával megbízott szervezet vezetője.

6.     A Társulási Tanács üléseit szükség szerint, de évente legalább hat alkalommal, a Társulási Tanács vezetője által meghatározott időpontban tartja.

7.     A Társulási Tanács ülését össze kell hívni maximum 10 napon belül, ha legalább 5 tag írásban kezdeményezi a napirend megjelölésével.

8.  A Tanács ülése nyilvános. A Társulási Tanács az Mötv. szerint tartja az üléseit.

9.  A Tanács minden tagja egy szavazattal rendelkezik. A Társulási Tanács ülése határozatképes, ha ülésén a tagok 50%-a + 1 fő jelen van.

**V.**

**A Társulási Tanács ülésének napirendje, az ülés előkészítésének szabályai**

1. A Társulási Tanács, ülésének napirendjére a levezető elnök tesz javaslatot, az ülés napirendje az ülésen egyszerű döntéssel kerül elfogadásra.
2. A Társulási Tanács ülésének meghívóját minden esetben a Társulási Tanács ülését megelőzően 5 nappal előbb meg kell küldeni. Az ülés napirendje a kiküldött meghívóval kerül előterjesztésre.
3. Az írásos meghívó tartalmazza:

-          az ülés helyét, időpontját,

-          a napirendi pontokat és az előterjesztő nevét,

-          az ülést összehívó nevét.

**VI.**

**A Társulási Tanács ülésének vezetése, az ülés elnökének jogköre**

1.      A Társulási Tanács üléseit az elnök, távolléte és akadályoztatása esetén az alelnök vezeti le.

2.      Az ülés elnökének feladatai:

a) megnyitja az ülést,

b) megállapítja az ülés határozatképességét,

c) napirendi pontonként megnyitja, vezeti, lezárja és összefoglalja a vitát, folyamatosan figyelemmel kíséri a Társulási Tanács határozatképességét,

3.      Az ülés elnöke az ülés vezetése körében a következő intézkedések megtételére jogosult:

a) a szó megadására,

b) a szó megtagadására,

c) a tárgyra térésre való felszólításra,

d) a szó megvonására,

e) a tanácskozás rendjének fenntartására.

 4.    A napirendi pontok tárgyalása, a hozzászólások rendje:

 a)    A napirendi pont tárgyalása előtt az előterjesztő az írásos előterjesztést részletesen kiegészítheti. A szóbeli előterjesztést részletesen ismerteti, figyelemmel az írásba foglalt határozati javaslatban foglaltakra.

b)    A Társulási Tanács tagjai és a tanácskozási joggal meghívottak az előterjesztőhöz és a törvényességi felügyeletet ellátó személyhez az előterjesztéssel kapcsolatban kérdéseket intézhetnek, melyekre a megkérdezettek, vagy az általuk válaszadásra kijelölt személyek kötelesek válaszolni.

c)    A hozzászólások elhangzását követően az ülés elnöke a vitát lezárja, az előterjesztést szavazásra bocsátja.

**VII.**

**A Társulási Tanács üléseinek az előterjesztés és a jegyzőkönyv tartalmi követelményei**

## Az előterjesztés

1. Az előterjesztés a társulási tanács feladat és hatáskörének megfelelő döntését igénylő iromány.

2.      Az előterjesztés tartalmazza a napirendi pontok tartalmát.

3.      A Társulási Tanács ülésére az előterjesztés írásban vagy szóban nyújtható be.

4.      Az előterjesztés két részből: bevezető indoklás és határozati javaslatból áll.

  a)     az első rész tartalmazza:

-    az előterjesztés tárgyát, előadóját,

-    az előzményeket,

-    tartalmi kifejtését, indoklását.

  b)   a második rész tartalmazza:

-     a tárgyra vonatkozó határozati javaslatot

-     a végrehajtásért felelős megnevezését,

-     a végrehajtás határidejét.

# A jegyzőkönyv

1.      A Társulási Tanács üléséről az Mötv.-ben meghatározottak szerint jegyzőkönyvet kell készíteni.

2.      A Társulási Tanács üléséről hangfelvétel készül, melyet 1 évig meg kell őrizni Polgármesteri Hivatal Szervezési Csoport.

3.      A nyilvános ülésről összefoglaló jegyzőkönyv készül.

A jegyzőkönyv és hangfelvétel archiválása a törvényben szabályozottak szerint történik.

**VIII.**

**A Társulási Tanács döntése**

A Társulási Tanács döntése határozat. A Társulási Tanács döntéseit egyszerű többséggel, vagy minősített többséggel hozhatja meg.

Minősített többséget igényel:

- elnök, alelnök,

- a társulás költségvetése*,*

- intézményvezető kinevezése,

- a társulás és a társulás által alapított intézmények megszűnése esetén a kötelezettségek kiegyenlítése után megmaradt vagyon felosztása,

- a társulásból való kizárás,

- a társulás megszüntetésére vonatkozó javaslat.

**IX.**

**A Társulás elnöke**

 1.      A Többcélú Társulás elnökét a Társulási Tanács saját tagjai sorából, az önkormányzati ciklus idejére minősített többséggel választja meg. A Többcélú Társulás elnöke koordinálja a társulás munkáját.

2.      Az elnök feladatai és hatásköre:

  -    előkészíti és összehívja a Társulási Tanács üléseit,

-    vezeti az üléseket,

-    érvényt szerez az SZMSZ szabályainak,

-    gondoskodik a döntések és a Többcélú Társulás más feladatainak végrehajtásáról,

-    ellátja a Többcélú Társulás képviseletét,

-    megszervezi, biztosítja a Többcélú Társulás működésével kapcsolatos ügyviteli, adminisztratív feladatok ellátását.

**X.**

**A Társulás alelnöke**

1. A Társulási Tanács az önkormányzatok választási ciklusának idejére a saját tagjai sorából alelnököt választ.  Távolléte esetén teljes jogkörrel ellátja a Tanács elnökének feladatait.

**XI.**

**A Társulási Tanács tagjai**

 1.   A Társulási Tanács tagja a kistérség egészéért vállalt felelősséggel képviseli a települését. Részt vehet a Társulási Tanács döntéseinek előkészítésében, döntéshozatalban, végrehajtásuk szervezésében és ellenőrzésében.

2.      A tag kötelezettsége:

-        az ülésen való részvétel, melyről csak indokolt és igazolt esetben maradhat távol.

  - írásban vagy szóban bejelenteni, ha a Társulási Tanács ülésén való részvételben vagy egyéb megbízatásának teljesítésében akadályoztatva van,

-         a vele szemben felmerült kizárási okot a vita előtt, azt megelőzően bejelenteni.

**XII.**

**A Többcélú Társulás Társulási Tanácsának munkaszervezete feladatai**

A munkaszervezet feladatai:

1.     a Társulási Tanács elé kerülő előterjesztések elkészítése,

2.     a Társulási Tanács és szervei működésével kapcsolatos ügyviteli feladatok ellátása,

3.     gondoskodik a Dorogi Többcélú Kistérségi Társulás költségvetésének végrehajtásáról

4.      a társulási megállapodásban meghatározott feladatokhoz kapcsolódó szakmai tevékenységek koordinálása és végrehajtása.

**XIII.**

**A Társulási Tanács költségvetése**

1.     A Társulási Tanács költségvetésének tervezetét a munkaszervezet készíti el. A munkaszervezet által elkészített költségvetés tervezetét annak végrehajtásáról szóló tájékoztatót a Társulási Tanács elnöke nyújtja be a Társulási Tanácsnak.

2.     A költségvetés elfogadásáról a Társulási Tanács dönt és ellenőrzi is annak végrehajtását.

**XIV.**

**ZÁRÓ RENDELKEZÉSEK**

1.    A szervezeti és működési szabályzat a Társulási Tanács által történt elfogadás 2024. október … napján lép hatályba.

2.    A szabályzat mellékletei:

  -          1. sz. A Dorogi Többcélú Kistérségi Társulás tagjai és azok székhelye

-          2. sz. A Dorogi Többcélú Kistérségi Társulás Társulási Tanács tagnyilvántartása

**Záradék:**

A Dorogi Többcélú Kistérségi Társulás Szervezeti és Működési Szabályzatát a Dorogi Többcélú Kistérségi Társulás Társulási Tanácsa a …/2024.(X.17.) számú társulási tanácsi határozatával hagyta jóvá.

A 21/2019. (XI.21.) számú társulási tanácsi határozatával elfogadott Szervezeti és Működési Szabályzatot hatályon kívül helyezi.

 Dorog, 2024. október 17.

  a Társulási Tanács elnöke

Dorogi Többcélú Kistérségi Társulás Szervezeti és Működési Szabályzatának

1. számú melléklete

A Dorogi Többcélú Kistérségi Társulás tagjai és azok székhelye

|  |  |  |
| --- | --- | --- |
| Annavölgy Község Önkormányzata | 2529 Annavölgy, Községháza köz 2. |  |
| Bajna Község Önkormányzata | 2525 Bajna, Kossuth L. u. 1. |  |
| Csolnok Község Önkormányzata | 2521 Csolnok, Rákóczi tér 1. |  |
| Dág Község Önkormányzata | 2522 Dág, Deák F. u. 28. |  |
| Dorog Város Önkormányzata | 2510 Dorog, Bécsi út 79-81. |  |
| Epöl Község Önkormányzata | 2526 Epöl, Kossuth L. u. 8. |  |
| Kesztölc Község Önkormányzata | 2517 Kesztölc, Szabadság tér 11 |  |
| Leányvár Község Önkormányzata | 2518 Leányvár, Erzsébet u. 88. |  |
| Máriahalom Község Önkormányzata | 2527 Máriahalom, Széchenyi Ferenc u. 31. |  |
| Nagysáp Község Önkormányzata | 2524 Nagysáp, Köztársaság tér 1. |  |
| Piliscsév Község Önkormányzata | 2519 Piliscsév, Béke u. 24. |  |
| Sárisáp Község Önkormányzata | 2523 Sárisáp, Fő u. 123. |  |
| Tokod Nagyközség Önkormányzata | 2531 Tokod, Kossuth L. u. 53 |  |
| Tokodaltáró Község Önkormányzata | 2532 Tokodaltáró, József A. u. 31. |  |
| Úny Község Önkormányzata | 2528 Úny, Kossuth L. u. 2. |  |

**A Dorog Többcélú Kistérségi Társulás Szervezeti és Működési Szabályzatának**

**2. számú melléklete**

A Dorogi Többcélú Kistérségi Társulás Társulási Tanács tagnyilvántartása

|  |  |  |
| --- | --- | --- |
| Annavölgy Község Önkormányzata |  | Bánhidi József polgármester |
| Bajna Község Önkormányzata |  | Pallagi Tibor polgármester |
| Csolnok Község Önkormányzata |  | Kolonics Péterné polgármester |
| Dág Község Önkormányzata |  | Steiner Tamás polgármester |
| Dorog Város Önkormányzata |  | Dr. Tittmann János polgármester |
| Epöl Község Önkormányzata |  | Mészáros István polgármester |
| Kesztölc Község Önkormányzata |  | Juhász Sándor polgármester |
| Leányvár Község Önkormányzata |  | Fári Csaba polgármester |
| Máriahalom Község Önkormányzata |  | Murczin Kálmán polgármester |
| Nagysáp Község Önkormányzata |  | Balogh Miklós polgármester |
| Piliscsév Község Önkormányzata |  | Kosztkáné Rokolya Bernadett polgármester |
| Sárisáp Község Önkormányzata |  | Kollár Károly polgármester |
| Tokod Nagyközség Önkormányzata |  | Bánhidi László polgármester |
| Tokodaltáró Község Önkormányzata |  | Petrik József polgármester |
| Úny Község Önkormányzata |  | Czakó János polgármester |